अन्ना ने कहा, 'दिखावा' है आडवाणी की यात्रा  
सामाजिक कार्यकर्ता अन्ना हजारे ने भ्रष्टाचार के खिलाफ भाजपा के वरिष्ठ नेता लालकृष्ण आडवाणी की यात्रा को दिखावा करार दिया।
सामाजिक कार्यकर्ता अन्ना हजारे ने भ्रष्टाचार के खिलाफ भाजपा के वरिष्ठ नेता लालकृष्ण आडवाणी की यात्रा को दिखावा करार देते हुए कहा कि वह तब तक भाजपा का समर्थन नहीं करेंगे जब तक कि वह संसद में जन लोकपाल विधेयक का समर्थन नहीं करती और उसकी सरकारें राज्यों में लोकायुक्तों की नियुक्ति के लिए कानून नहीं बनातीं।  मजबूत लोकपाल विधेयक की मांग को लेकर पिछले महीने 12 दिनों तक नई दिल्ली में अनशन पर बैठे हजारे ने कांग्रेस और संप्रग सरकार पर हमला बोलते हुए कहा कि कांग्रेस के भीतर अनेक लोग मानते हैं कि वह प्रधानमंत्री हैं। उन्होंने यहां टेलीविजन चैनलों से कहा, अगर भ्रष्टाचार के मुद्दे पर आडवाणी गंभीर हैं तो यात्रा करने की बजाय उन्हें भाजपा शासित सभी राज्यों से लोकायुक्त की नियुक्ति के लिए कानून बनाने को कहना चाहिए। यह दिखावा है।   हजारे ने कहा, बिल्कुल नहीं। अगर भाजपा कहती है कि वह अन्ना का समर्थन करती है तो उसे अपने राज्यों में लोकायुक्त विधेयक लाना चाहिए। पहले लोकायुक्त विधेयक लाएं और तब समर्थन मांगें।